Diari Oficial de la Generalitat Valenciana


Sumari del DOGV 5965, del 02-03-2009 (2009/2209)

RESOLUCIÓ de 5 de febrer de 2009, de la consellera de Justícia i Administracions Públiques, per la qual es resol inscriure, en el Registre de Fundacions de la Comunitat Valenciana. la ratificació de l'acord d'extinció acordat pel Patronat de la Fundació d'Investigacions Nefrològiques i els tràmits de liquidació realitzats pel seu òrgan de govern.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2209


Data del document
:   05-02-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents
    * cessament d'activitat

RESOLUCIÓ de 5 de febrer de 2009, de la consellera de Justícia i Administracions Públiques, per la qual es resol inscriure, en el Registre de Fundacions de la Comunitat Valenciana. la ratificació de l'acord d'extinció acordat pel Patronat de la Fundació d'Investigacions Nefrològiques i els tràmits de liquidació realitzats pel seu òrgan de govern. [2009/2209]  
Vist l'expedient d'extinció i liquidació de la Fundació d'Investigacions Nefrològiques, d'acord amb els següents,   
Fets  
Primer. En data 28 de maig de 2008, segons registre d'entrada, Fernando Benlloch Gozalvo, president de la Fundació d'Investigacions Nefrològiques, va presentar escrit, davant del Protectorat de Fundacions, en què sol·licitava la ratificació de l'acord d'extinció i liquidació pres en la reunió del Patronat de 6 de maig de 2008. Acord que va ser elevat a escriptura pública el 23 d'octubre de 2008, davant del notari de l'Il·lustre Col·legi de València, amb residència a València, Miguel Vicente-Almazán Pérez de Petinto, amb número de protocol 1.106.  
Segon. La Fundació es va classificar per Resolució de data 5 de febrer de 1999, de la secretària general de la Conselleria de Presidència.  
Sent els fundadors Eduardo Rallo Mártinez, Enrique Torrent Gilabert i Fernando Benlloch Gozalvo.  
L'objecte i finalitat de la Fundació era l'estudi i la investigació en l'àmbit de la medicina i, en particular, en el camp de les insuficiències renals de caràcter crònic, atenent de manera especial la recerca de sistemes que permeten la millora de la qualitat de vida de dits malalts.  
La composició actual del Patronat és la següent: president, Fernando Benlloch Gozalvo; vicepresident, Enrique Torrent Gilabert, i el secretari-patró, Eduardo Rallo Martínez.  
La dotació de la Fundació, en el moment de la seua constitució, era 12.020,24 euros, en metàl·lic, l'aportació dels quals es va realitzar de la manera següent: 4.026,78 euros, per Eduardo Rallo Mártinez; 3.996,73 euros, per Enrique Torrent Gilabert i 3.996,73 euros, per Fernando Benlloch Gozalvo.  
Tercer. La causa d'extinció és la impossibilitat de dur a terme els seus fins fundacionals. Per tant, no resulta factible la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siga la Fundació Teràpia de Trobada, perquè siga destinat per aquesta a fins anàlegs.   
El romanent del patrimoni de la Fundació, segons balanç de data 30 d'abril de 2008, consisteix en la quantitat en metàl·lic de 9.220,24 euros.   
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13.1 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera punt 1 de la mateixa norma, estableix les causes d'extinció de les fundacions i, en concret, l'apartat c) assenyala que s'extingiran quan siga impossible la realització dels fins fundacionals.  
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera, punt 2 b) de la mateixa norma, estableix que caldrà que l'acord del Patronat siga ratificat pel Protectorat  
I en el present procediment d'extinció i liquidació s'ha presentat tota la documentació que s'exigeixen en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la seua reunió celebrada en data 12 de setembre de 2.008, va emetre un informe favorable a la ratificació de l'acord d'extinció i liquidació pres pel Patronat.  
Cinqué. I en l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, de l'esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció en el Registre de Fundacions de la Comunitat Valenciana, de l'acord d'extinció, liquidació i destinació donada als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer  
Ratificar l'acord d'extinció acordat pel Patronat de la Fundació d'Investigacions Nefrològiques, i els tràmits de liquidació, realitzats pel seu òrgan de govern.  
Segon  
Inscriure en el Registre de Fundacions de la Comunitat Valenciana l'extinció, la liquidació i la destinació donada als béns patrimonials de la Fundació d'Investigacions Nefrològiques.   
Tercer  
El Patronat haurà d'acreditar, en el termini d'un mes, des que es notifique la present Resolució, davant d'aquest Protectorat de Fundacions de la Comunitat Valenciana, que la Fundació ha lliurat el romanent a la Fundació Teràpia de Trobada, i sol·licitar la baixa registral de la Fundació en el Registre de Fundacions de la Comunitat Valenciana.  
Notifiqueu la present resolució, que és definitiva en via administrativa, i contra ella podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que s'estime procedent.  
València, 5 de febrer de 2009.- La consellera de Justícia i Administracions Públiques: Paula Sánchez de León Guardiola.